Bevægelserne: Musklerne. 245 



Lillefingeren alene, da den ogsaa har sin særegne Strække muskel, 

 medens den ved Bøjebevægelser følger med 4de og hyppigst ogsaa 

 med 3die Finger; — Mellemfingeren strækkes forholdsvis let uaf- 

 hængig af de andre Fingre, da dens Strækkesene næsten ikke er 

 forbunden med Pegefingerens og kun har svage Tværforbindelser 

 med 4de Fingers Strækkesene. — 4de Finger kan derimod meget 

 vanskeligt strækkes alene, da den ved et fibrøst Baand er forenet 

 med 3die Finger og navnlig har en meget stærk fibrøs Stræng til 

 Lillefingerens Strækkesene (Fig. 223). De vide ogsaa alle, hvor 

 vanskeligt det er at bevæge disse 2 Fingre hver for sig, naar man 

 skal lære at spille Klaver. 



Naar man begynder i en ung Alder og øver sig meget kan 

 man efterhaanden faa disse Tværstrænge til at blive saa lange, 

 at Ringfingeren kan bevæges med tilstrækkelig Frihed; en Musik- 

 lærer har opfundet et Instrument som i kort Tid skal bevirke 

 dette, og der fandtes endog en Kirurg som gik saa vidt at foreslaa 

 at gaa ind med en smal Kniv under Huden og overskære disse be- 

 sværlige Senebroer. 



Ansigtets Muskler, som jeg nu skal omtale for Dem, hæfte sig Amugts- 



Muskler. 



ikke til Knogler idetmindste ikke mere end paa den ene Side, den 

 anden Ende af Muskelen hæfter sig umiddelbart til selve Huden. 

 De ere altsaa Hud muskler; saadanne Hudmuskler ere hos 

 Dyrene meget talrige, hos Mennesket findes de kun paa Hovedet 

 og Halsen. Det er Hudmusklerne, der frembringe de stærke og 

 pludselige Sammentrækninger af Huden ved hvilke Heste og Hunde 

 jage Insekter bort og ryste Vand af sig; det er ogsaa ved Hjælp 

 af Hudmusklerne at Pindsvinet ruller sig sammen som en Kugle. 



Ansigtets Muskler gruppere sig om Øjet, Næsen og Munden 

 (Fig. 224). 



En af de vigtigste af Ansigtsmusklerne er Øjenlaagenes Kreds- 

 muskel (M. orbicularis palpebrarum). Det er en tynd Muskel" med 

 concentriske Fibre, som kan lægge Huden om Øjet i Folder og 

 lukke Øjelaagene stærkt i. 



Øjenbrynets Muskel (M. corrugator supercili) udspringer tæt 

 ved Næsen indenfor den bueformede Liste paa Pandebenet, der 



